alexandrainst/scandi-wiki huggingface dataset:
François-Xavier Dumortier

François-Xavier Dumortier (født 4. november 1948 i Levroux i Frankrike) er en fransk katolsk prest og teolog tilhørende jesuittordenen. Han var rektor for Det pavelige universitet Gregoriana fra 1. september 2010 til 1. september 2016.

Liv og virke

Bakgrunn
Dumortiers foreldre kom fra det nordlige Frankrike; faren fra Comines og moren fra Hazebrouck i fransk Flandern.

Han studerte fra 1967 rettsvitenskap ved Institut d'études politiques de Paris. Parallelt med et virke i en bank i Paris tok han mastergrad i finansforvaltning.

Jesuitt
I 1973 trådte han inn i jesuittordenen og avla ordensløfter der i 1975. Fra 1975 til 1979 studerte han filosofi og katolsk teologi ved jesuittenes høyskole Centre Sèvres i Paris, deretter teologi ved Weston Jesuit School of Theology i Cambridge i Massachusetts. Han tok doktorgrad i rettsfilosofi ved Université Paris II.

Prest
Etter sin prestevielse i 1982 arbeidet han til 1985 for tidsskriftet Études under Paul Valadier, og forsket på Hannah Arendts livsverk. I 1991 ble han stedfortredende rektor, og i 1997 rektor for Centre Sèvres. Han etterfulgte René Marlé. Han er professor for filosofi, og filosofisk etikk ved Centre Sèvres og ved Institut Catholique de Paris. I 2003 ble han provinsial for jesuittenes franske ordensprovins.

Pave Benedikt XVI utnevnte François-Xavier Dumortier til rektor for det pavelige universitet Gregoriana, og overtok etter pater Gianfranco Ghirlanda den 1. september 2010. Han forble i denne stillingen til 1. september 2016, og ble da avløst av den portugisiske jesuittpater Nuno da Silva Gonçalves.

Pave Frans utpekte pater Dumortier til deltagelse ved bispesynoden i oktober 2016.

Skrifter 
 Science et présence jésuites entre orient et occident: Journée d'études autour de Fronton du Duc. Médiasèvres 2004, ISBN 2-900388-65-1.
 Henri de Lubac: Carnets du Concile Coffret en 2 volumes: Tome 1 et 2. Cerf, 2007 (nytt opplag), ISBN 978-2-204-08447-5, sammen med Jacques de Larosière.

Referanser

Eksterne lenker 
 Francois-Xavier Dumortier – Provincial de France Interview 

Franske jesuitter
Franske katolske prester
Katolske teologer
Personer fra departementet Indre
VM i innebandy for kvinner 2017

Innebandy-VM 2017 for kvinner blir arrangert i Bratislava i Slovakia fra 1. til 9. desember 2017. 

Norge deltar med sitt kvinnelandslag.

Referanser

Eksterne lenker 
 

Innebandy-VM
Bratislava
Internasjonale mesterskap i Slovakia
Internasjonale mesterskap i 2017
Sport i Slovakia i 2017
Franz Xaver von Wulfen

Franz Xaver von Wulfen (født 5. november 1728 i Beograd, død 16. mars 1805 i Klagenfurt) var en østerriksk friherre som virket som  botaniker, zoolog, mineralog og alpinist (utforsker av Alpene).

Wulfen, som var jesuittprest, var fra 1764 professor i matematikk og fysik i Klagenfurt. Han ble innvalgt som utenlandsk medlem av Vetenskapsakademien i Stockholm i 1796.

Referanser

Kilder

Østerrikske botanikere
Østerrikske zoologer
mineraloger
Østerrikske jesuitter
Personer fra Beograd
Dagny (artist)

Dagny Norvoll Sandvik (født 23. juli 1990 i Tromsø), kjent som Dagny, er en norsk popsanger som ble berømt med sin debutsingle «Backbeat». Den akustiske versjonen av sangen ble i mai 2017 spilt på Grey's Anatomy i episoden «True Colors».

Dagny er datter av vokalisten Marit Sandvik og jazzmusikeren Øystein Norvoll. Hun har hatt stor suksess på Spotify og har signert for Republic Records, et selskap under Universal Music. Rob Stevenson, artist- og repertoaransvarlig for Republic, sa om henne: «…'Backbeat' vakte umiddelbart vår oppmerksomhet, og etter en showcase i New York ble hele vårt selskap forelsket i henne. Vi gleder oss til å videreformidle hennes visjon til verden.» Hun er blitt nominert til Spellemannprisen seks ganger: årets låt for «Backbeat» og årets nykommer i 2016, årets låt for «Wearing Nothing» i 2017 og årets låtskriver for låter fra 2018, årets låt sammen med Seeb for «Drink About» i 2018 og årets låt for «Somebody» i 2020. Hun vant P3 Gull 2020 i klassen årets låt for «Somebody» og var også nominert i klassen årets artist.

Diskografi

Album 

 Strangers / Lovers (2020, Universal Music)

EP'er 
Ultraviolet (2016, Republic Records)

Singler

Som hovedartist

Som gjesteartist

Utmerkelser og nominasjoner

Referanser

Eksterne lenker 
 
 
 
 

Norske sangere
Personer fra Tromsø kommune
Leopold Auenbrugger

Johann Leopold Auenbrugger (1722–1809) var en østerriksk medisiner og amatør-librettist.

Liv og virke 
Leopold Auenbrugger studerte først medisin i Graz, deretter i Wien. Etter avsluttet studium i 1751 arbeidet han som sykehuslege, senere drev han en etterspurt privatpraksis i Wien.

Som sønn av en vertshuseier hadde Auenbrugger lært seg å estimere restmengde vin ved å banke på vintønner, og oppdaget som lege at det er mulig å vurdere tilstanden i thorax ved å banke på ulike steder av brystveggen og sammenligne lyden hos pasienten med friske individer. I 1761 publiserte han skriftet Inventum novum ex percussione thoracis humani ut signo abstrusos interni pectoris morbos detegendi («ny teknikk for å oppdage skjulte brystsykdommer ved å banke på den menneskelige brystkasse»), noe som gjør at han regnes som oppfinner av den medisinske undersøkelsesmetoden perkusjon. Sammen med oppfinneren av stetoskopet, René Laënnec, regnes han også som foregangsmann for den fysikalske diagnostikken. Metodene deres, perkusjon og auskultasjon, har beholdt betydningen som kliniske basismetoder inn i apparatmedisinens tidsalder.

Auenbruggers arbeid om perkusjon fikk liten oppmerksomhet i hans egen samtid, men etter nesten førti års glemsel oppdaget Napoleons livlege Jean-Nicolas Corvisart skriftet hans og oversatte det til fransk (Paris 1808).

I tillegg til perkusjons-skriftet skrev Auenbrugger bare to mindre betydelige psykiatriske arbeider og en beretning om dysenteriepidemien i Wien 1779.

Auenbrugger var Antonio Salieris forlover i 1774, og forfattet en libretto til hans tyske lystspill Der Rauchfangkehrer, uroppført i Wien 1781.

Datteren Marianne Auenbrugger studerte musikk hos Salieri og Joseph Haydn, og ble en dyktig pianist og komponist, men døde av tuberkulose bare 23 år gammel.

Referanser

Kilder

Eksterne lenker 

 
 

Østerrikske leger
Østerrikske forfattere
Tysk litteratur
Librettister
Personer fra Graz
Daniel Kvande

Daniel Kvande (født 8. april 1995) spiller midtstopper i fotball for Ranheim Fotball.

Han har tidligere spilt for klubbene Byåsen Toppfotball, Heimdal Fotballklubb og Rosenborg Ballklub. Han har i tillegg notert 2 landslagskamper for G16 og G17.

Referanser

Eksterne lenker 
 

Norske fotballspillere
Fotballspillere for Ranheim Fotball
Fotballspillere for Byåsen Toppfotball
Fotballspillere for Heimdal FK
Fotballspillere for Rosenborg BK
Hell Sjakklubb

Hell Sjakklubb ble stiftet 27. mai 2008, og er tilknyttet FIDE gjennom Norges Sjakkforbund. I 2019 var Hell Sjakklubb største sjakklubb registrert i Trøndelag. Medlemmene kommer stort sett fra Trøndelag og klubbaktiviteten foregår i Trondheim og Stjørdal.  Klubben har egen avdeling for barn og ungdom.  Hell SKU er en del av Ungdommens Sjakkforbund. Klubben har ukentlige spill- og treningskvelder både i Trondheim og Stjørdal.

Arrangement 

I 2019 var Hell Sjakklubb arrangør av Hell Chess International på Scandic Hell. Av andre nasjonale arrangement kan nevnes NM for jenter på Nidaros Idrettsungdomsskole i Trondheim i februar 2019 og NM for barn og ungdom på Scandic Lerkendal i 2016, der over 300 spillere deltok. NM for barn og ungdom er det største årlige arrangementet i landet i regi av Ungdommens Sjakkforbund.

Klubben ble i 2019 tildelt ansvaret for å arrangere Landsturneringen 2020 på Scandic Hell. Landsturneringen er landets desidert største årlige sjakkbegivenhet. Turneringen i 2020 ble imidlertid avlyst på grunn av  Coronaviruspandemien.

Som lag vant Hell Sjakklubb Midtnorgeseriens 1. divisjon avdeling Trøndelag i 2013/2014, 2014/2015, 2017/2018 og 2021/2022. Som første klubb fra Nord-Trøndelag kvalifiserte Hell Sjakklubb seg til Eliteserien sesongen 2018/2019. Klubben kvalifiserte seg på nytt til Eliteserien 2022/2023.

Hell Sjakklubb arrangerer årlig Scandic Hell Grand Prix i mai eller juni. Fra 2014 fram til 2020 var Hell Sjakklubb blant de klubbene i Norge som arrangerte flest Grand Prix-turneringer.

Spillere og informasjonsvirksomhet 
Spillere fra Hell har ved utgangen av 2019 oppnådd følgende individuelle resultater:

 2019: 5 gull under Landsturneringen 2019
 2019: Gull i yngste klasse i NMU 2019 
 2018: Bronse i NMU 2018 klasse g
 2017: NM-gull i lynsjakk junior 2017
 2017: Bronse Landsturneringen 2017 miniputt
 2017: Sølv i NMU 2017 klasse g
 2014: NM-gull i lynsjakk kadett 2014.

I oktober 2020 opprettet klubben en nyhetsside med nasjonale og internasjonale nyheter om sjakk.

Referanser

Eksterne lenker 
 Offisiell hjemmeside
 Klubbens facebookside
Klubbens nyhetsside
Klubbens akademiside

Norske sjakklubber
Organisasjoner etablert i 2008
Sport i Stjørdal
2008 i Norge
Ancognatha vulgaris

Ancognatha vulgaris er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 20 millimeter), avlang, blank, rødbrun hornbille. Hver dekkvinge én avlang, svart flekk på "skuldrene", i tillegg ofte en flekk nær midten, noen ganger er de svarte tegningene mer omfattende. Den har ikke horn på hodet eller groper på pronotum, som vanlig hos Cyclocephalini kan hannen kjennes på at den har utvidete forføtter og særlig påfallende store klør på forbeina. Undersiden er tett kledt med korte, bleke hår. Hodet har en rundet "snute" med markert rand. Beina har svarte "knær", spissen av leggene og føttene er også svarte.

Levevis 
De fleste av artene lever i høyereliggende områder. De kommer gjerne til lys om natten. Forøvrig er lite kjent om biologien deres.

Utbredelse 
Arten er kjent fra Costa Rica i nord til Bolivia i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Ancognatha Erichson, 1847 
 Ancognatha vulgaris Arrow, 1911

Kilder 
 Generic Guide to New World Scarab Beetles - Ancognatha

Eksterne lenker 
 
 Dynastidae du monde- nettside om arten

Hornbiller
Biller formelt beskrevet i 1911
Mellom-Amerikas insekter
Sør-Amerikas insekter
Ancognatha falsa

Ancognatha falsa er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 20 millimeter), avlang, blank, rødbrun hornbille. Hver dekkvinge én avlang, svart flekk på "skuldrene", og én flekk nær midten, ofte også en flekk nær vingespissen. Pronotum er litt mørkere rødlig enn dekkvingene. Den har ikke horn på hodet eller groper på pronotum, som vanlig hos Cyclocephalini kan hannen kjennes på at den har utvidete forføtter og særlig påfallende store klør på forbeina. Undersiden er tett kledt med korte, bleke hår. Hodet er svart og har en rundet "snute" med markert rand. Beina er mørke.

Levevis 
De fleste av artene lever i høyereliggende områder. De kommer gjerne til lys om natten. Forøvrig er lite kjent om biologien deres.

Utbredelse 
Arten lever i Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Ancognatha Erichson, 1847 
 Ancognatha falsa Arrow, 1911

Kilder 
 Generic Guide to New World Scarab Beetles - Ancognatha

Eksterne lenker 
 
 Dynastidae du monde- nettside om arten

Hornbiller
Biller formelt beskrevet i 1911
Mellom-Amerikas insekter
Erioscelis emarginata

Erioscelis emarginata er en bille som hører til gruppen hornbiller i familien skarabider (Scarabaeidae).

Utseende 
En middelsstor, avlang, svært blankt svartbrun hornbille uten horn eller knøler på hodet. Oversiden er naken og tydelig punktert. Hodet er forlenget foran fasettøynene til en avrundet firkantet, bred "snute" som er tydelig innbuktet i midten. Kjønnene er svært like, hos denne gruppen har ikke hannene forstørrede forføtter som hos de fleste andre Cyclocephalini.

Levevis 
Lite er kjent om disse billenes biologi, og larvene er helt ukjente. De voksne billene har blitt funnet på blomster av planter i myrkonglefamilien, og kommer av og til til lys om natten. Den besøker og pollinerer særlig planter i slekten Philodendron

Utbredelse 
Arten er kjent fra Ecuador, Peru og Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Erioscelis Burmeister, 1847
 Erioscelis emarginata (Mannerheim, 1829)

Referanser

Kilder 
 Generic Guide to New World Scarab Beetles - genus Erioscelis

Eksterne lenker 
 
 Dynastidae du monde- nettsidee om arten

Hornbiller
Biller formelt beskrevet i 1829
Ecuadors insekter
Perus insekter
Argentinas insekter
Erioscelis proba

Erioscelis proba er en bille som hører til gruppen hornbiller i familien skarabider (Scarabaeidae).

Utseende 
En middelsstor, avlang, blankt svart hornbille uten horn eller knøler på hodet. Oversiden er naken og tydelig punktert, på dekkvingene med grove punktrader. Denne arten har ikke påfallende forlenget "snute". Kjønnene er svært like, hos denne gruppen har ikke hannene forstørrede forføtter som hos de fleste andre Cyclocephalini.

Levevis 
Lite er kjent om disse billenes biologi, og larvene er helt ukjente. De voksne billene har blitt funnet på blomster av planter i myrkonglefamilien, og kommer av og til til lys om natten.

Utbredelse 
Arten er utbredt fra Colombia i nord til Argentina i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Erioscelis Burmeister, 1847
 Erioscelis proba (Sharp, 1877)

Kilder 
 Generic Guide to New World Scarab Beetles - genus Erioscelis

Eksterne lenker 
 
 Dynastidae du monde- nettsidee om arten

Hornbiller
Biller formelt beskrevet i 1877
Sør-Amerikas insekter
Peltonotus morio

Peltonotus morio er en bille som hører til gruppen hornbiller i familien skarabider (Scarabaeidae).

Utseende 
En middels stor (gjerne 15-20 millimeter), kraftig, blank, svart hornbille. Slekten mangler horn eller knøler på hodet og ser ikke påfallende ut som hornbiller. Hannene kan kjennes på at det ytterste fotleddet og klørne på framføttene er sterkt forstørret. Hunnene har punktrader på dekkvingene. Undersiden er kledt med lange, lyse hår.

Levevis 
De voksne billene finnes gjerne på blomstene av planter i myrkonglefamilien (Araceae)

Utbredelse 
Arten er utbredt i Sikkim, Assam, Nepal, Bhutan, Myanmar og Thailand.

Systematisk inndeling 
Slekten blir noen ganger plassert i gruppen praktskarabider (Rutelinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Peltonotus Burmeister , 1847 
 Peltonotus morio Burmeister, 1847

Eksterne lenker 
 
 Dynastidae du monde- sjekkliste over artene
 Bilde av Peltonotus morio

Hornbiller
Dyr formelt beskrevet i 1847
Indias insekter
Nepals insekter
Bhutans insekter
Myanmars insekter
Thailands insekter
Peltonotus nasutus

Peltonotus nasutus er en bille som hører til gruppen hornbiller i familien skarabider (Scarabaeidae).

Utseende 
En middels stor (gjerne 15-20 millimeter), kraftig, blank, svart hornbille. Slekten mangler horn eller knøler på hodet og ser ikke påfallende ut som hornbiller. Hannene kan kjennes på at det ytterste fotleddet og klørne på framføttene er sterkt forstørret. Hunnene har punktrader på dekkvingene. Undersiden er kledt med lange, lyse hår. De ulike Peltonotus-artene er overflatisk svært like og vanskelige å skille på ytre utseende.

Levevis 
De voksne billene finnes gjerne på blomstene av planter i myrkonglefamilien (Araceae)

Utbredelse 
Arten er utbredt i Nepal, Myanmar, Thailand, Laos og Vietnam.

Systematisk inndeling 
Slekten blir noen ganger plassert i gruppen praktskarabider (Rutelinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Peltonotus Burmeister , 1847 
 Peltonotus nasutus Arrow, 1910

Eksterne lenker 
 
 Dynastidae du monde- sjekkliste over artene

Hornbiller
Biller formelt beskrevet i 1910
Nepals insekter
Myanmars insekter
Thailands insekter
Laos' insekter
Vietnams insekter
Peltonotus similis

Peltonotus similis er en bille som hører til gruppen hornbiller i familien skarabider (Scarabaeidae).

Utseende 
En middels stor (gjerne 15-20 millimeter), kraftig, blank, svart hornbille. Slekten mangler horn eller knøler på hodet og ser ikke påfallende ut som hornbiller. Hannene kan kjennes på at det ytterste fotleddet og klørne på framføttene er sterkt forstørret. Hunnene har punktrader på dekkvingene. Undersiden er kledt med lange, lyse hår. De ulike Peltonotus-artene er overflatisk svært like og vanskelige å skille på ytre utseende.

Levevis 
De voksne billene finnes gjerne på blomstene av planter i myrkonglefamilien (Araceae)

Utbredelse 
Arten er utbredt på Borneo.

Systematisk inndeling 
Slekten blir noen ganger plassert i gruppen praktskarabider (Rutelinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Peltonotus Burmeister , 1847 
 Peltonotus similis Arrow, 1931

Eksterne lenker 
 

Hornbiller
Biller formelt beskrevet i 1931
Borneos insekter
Peltonotus talangensis

Peltonotus talangensis er en bille som hører til gruppen hornbiller i familien skarabider (Scarabaeidae).

Utseende 
En middels stor (gjerne 15-20 millimeter), kraftig, blank, svart hornbille. Slekten mangler horn eller knøler på hodet og ser ikke påfallende ut som hornbiller. Hannene kan kjennes på at det ytterste fotleddet og klørne på framføttene er sterkt forstørret. Hunnene har punktrader på dekkvingene. Undersiden er kledt med lange, lyse hår. De ulike Peltonotus-artene er overflatisk svært like og vanskelige å skille på ytre utseende.

Levevis 
De voksne billene finnes gjerne på blomstene av planter i myrkonglefamilien (Araceae)

Utbredelse 
Arten er utbredt på Sumatra.

Systematisk inndeling 
Slekten blir noen ganger plassert i gruppen praktskarabider (Rutelinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Peltonotus Burmeister , 1847 
 Peltonotus talangensis Jameson & Jákl, 2010

Referanser

Eksterne lenker 
 
 Dynastidae du monde- sjekkliste over artene

Hornbiller
Biller formelt beskrevet i 2010
Sumatras insekter
Stenocrates laborator

Stenocrates laborator er en bille som hører til gruppen hornbiller i familien skarabider (Scarabaeidae).

Utseende 
En middelsstor (gjerne 10-20 millimeter), avlangt oval hornbille. Kroppen kan være rødlig eller svart. Disse artene mangler horn på hodet, som er forholdsvis bredt og firkantet. Antennene har 10 ledd. I motsetning til de fleste andre Cyclocephalini har ikke hannene forstørrede klør på forføttene. Pronotum er grovt, men spredt punktert, dekkvingene har grove punktrader. Beina er temmelig kraftige, leggene med butte tenner på yttersiden. Artene i slekten Stenocrates ligner hverandre sterkt og kan ofte bare skilles ved å undersøke hannenes kjønnsorganer.

Levevis 
Nesten ingeting er kjent om disse billenes levevis, og larvestadiet er helt ukjent. De voksne billene kommer gjerne til lys.

Utbredelse 
Arten er utbredt i Sør- og Mellom-Amerika, fra Guatemala i nord til Paraguay i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Stenocrates Burmeister, 1847
 Stenocrates laborator (Fabricius, 1775)
 Stenocrates laborator australis Endrödi, 1973
 Stenocrates laborator laborator (Fabricius, 1775)

Kilder 
 Generic Guide to New World Scarab Beetles - Stenocrates

Eksterne lenker 
 
 Dynastidae du monde- sjekkliste over artene

Hornbiller
Biller formelt beskrevet i 1775
Mellom-Amerikas insekter
Sør-Amerikas insekter
Stenocrates cultor

Stenocrates cultor er en bille som hører til gruppen hornbiller i familien skarabider (Scarabaeidae).

Utseende 
En middelsstor (gjerne 10-20 millimeter), avlangt oval, blankt svart hornbille. Disse artene mangler horn på hodet, som er forholdsvis bredt og firkantet. Antennene har 10 ledd. I motsetning til de fleste andre Cyclocephalini har ikke hannene forstørrede klør på forføttene. Pronotum er grovt, men spredt punktert, dekkvingene har grove punktrader. Beina er temmelig kraftige, leggene med butte tenner på yttersiden. Artene i slekten Stenocrates ligner hverandre sterkt og kan ofte bare skilles ved å undersøke hannenes kjønnsorganer.

Levevis 
Nesten ingeting er kjent om disse billenes levevis, og larvestadiet er helt ukjent. De voksne billene kommer gjerne til lys.

Utbredelse 
Arten er utbredt i Sør- og Mellom-Amerika, fra Honduras i nord til Paraguay i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Stenocrates Burmeister, 1847
 Stenocrates cultor Burmeister, 1847
 Stenocrates cultor cultor Burmeister, 1847
 Stenocrates cultor inelegans Arrow, 1913

Kilder 
 Generic Guide to New World Scarab Beetles - Stenocrates

Eksterne lenker 
 
 Dynastidae du monde- sjekkliste over artene

Hornbiller
Dyr formelt beskrevet i 1847
Mellom-Amerikas insekter
Sør-Amerikas insekter
Asbjørn Myhre

Asbjørn Myhre (født 16. november 1979) er en norsk sportskommentator og programleder fra Jevnaker som jobber for Eurosport og Discovery Networks.

Myhre begynte som kommentator i TV 2 Sporten i 2006. I 2008 tok han over for TV2s satsing på Toppserien, der han var både kommentator og programleder. Deretter ble han kommentator for for kanalens Tippeliga- og Premier League-sendinger. 

Myhre har selv sagt at OL i Sotsji i 2014 var ett av hans største øyeblikk som kommentator.

Den 1. januar 2016 ble han fast ansatt i Eurosport og Discovery Networks etter snaue ti år i TV 2. Der jobber han hovedsakelig som kommentator og programleder for sendinger i tilknytning til Eliteserien, samtidig som han skal figurere som kommentator for skiskyting under vinter-OL i PyeongChang 2018 sammen med Martin Eng.  

Tidligere har han også kommentert utallige håndball- og hockey-sendinger for kanalgruppen.

Asbjørn Myhre er sammen med sportsjournalisten og reporteren Helene Husvik i Radio Norge.

Referanser

Eksterne lenker 
 

Norske journalister
Personer fra Jevnaker kommune
Remo Freuler

Remo Marco Freuler (født 15. april 1992) er en sveitsisk fotballspiller som spiller for den engelske klubben .

Landslaget 
Han ble tatt ut i ' tropp til VM i fotball 2018 i Russland.

Han ble tatt ut i ' EM-tropp til EM i fotball 2021.

Han ble tatt ut i ' tropp til VM i fotball 2022 i Qatar.

Referanser

Eksterne lenker 
 

Sveitsiske fotballspillere
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for FC Winterthur
Fotballspillere for Grasshopper-Club Zürich
Fotballspillere for FC Luzern
Fotballspillere for Atalanta BC
Fotballspillere for Nottingham Forest FC
Personer fra kanton Glarus
Fødsler i 1992